รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเร่งแก้ไขปัญหาการลักลอบนำเข้าเนื้อเถื่อนอย่างจริงจัง สั่งการทุกหน่วยงานบูรณาการการทำงาน ประสาน ให้ความร่วมมือเต็มที่ เพื่อแก้ไขปัญหาของเกษตรกรและประชาชน
วันพฤหัสบดีที่ 12 ตุลาคม 2566
12/10/2566
โฆษกรัฐบาลเผย รัฐบาลเร่งแก้ไขปัญหาการลักลอบนําเข้าเนื้อเถื่อนอย่างจริงจัง สั่งการทุกหน่วยงานบูรณาการการทํางาน ประสาน ให้ความร่วมมือเต็มที่ เพื่อแก้ไขปัญหาของเกษตรกรและประชาชน
โฆษกรัฐบาลเผย รัฐบาลเร่งแก้ไขปัญหาการลักลอบนําเข้าเนื้อเถื่อนอย่างจริงจัง สั่งการทุกหน่วยงานบูรณาการการทํางาน ประสาน ให้ความร่วมมือเต็มที่ เพื่อแก้ไขปัญหาของเกษตรกรและประชาชน
วันนี้ (12 ต.ค. 66) เวลา 10.30 น. ณ ตึกนารีสโมสร ทําเนียบรัฐบาล นายสัตวแพทย์ชัย วัชรงค์ โฆษกประจําสํานักนายกรัฐมนตรี แถลงข่าวต่อสื่อมวลชนกรณีการลักลอบค้าเนื้อสัตว์เถื่อนในประเทศไทย ซึ่งเป็นปัญหาเรื้อรังว่า การลักลอบนําเข้าค้าเนื้อเถื่อน ทั้งเนื้อวัว เนื้อกระบือ และเนื้อหมู สร้างปัญหาเรื้อรังให้กับเกษตรกรมาเป็นเวลานานซึ่งสร้างผลกระทบต่อกลไกลตลาด ต่อสุขภาพของผู้บริโภค และอาจก่อให้เกิดโรคระบาดของสัตว์ ซึ่งที่ผ่านมานั้นได้มีการตรวจจับการลักลอบค้าเนื้อสัตว์เถื่อนรายใหญ่ โดยเมื่อวันที่ 10 ตุลาคม และวันที่ 11 ตุลาคมที่ผ่านมา หัวหน้าด่านกักกันสัตว์จังหวัดเพชรบูรณ์ และเจ้าหน้าที่กรมปศุสัตว์ได้ลงพื้นที่ตรวจจับเนื้อหมูเถื่อน ปรากฏว่าอยู่ระหว่างการดําเนินการอายัดแล้วเกิดเหตุการณ์ปะทะกันขึ้น ทําให้หัวหน้าด่านกักกันสัตว์จังหวัดเพชรบูรณ์ถูกยิงเสียชีวิตขณะปฏิบัติหน้าที่ สําหรับการปราบปรามเนื้อเถื่อนเป็นนโยบายที่รัฐบาลมีนโยบายดําเนินการอย่างจริงจัง โดยนายกรัฐมนตรี ได้กําชับให้ทุกหน่วยงานที่เกี่ยวข้องดําเนินการจัดการเรื่องนี้อย่างเด็ดขาด
นายไชยา พรหมา รัฐมนตรีช่วยว่าการกระทรวงเกษตรและสหกรณ์ กล่าวว่า สืบเนื่องจากนโยบายของรัฐบาลที่ได้ประกาศสงครามกับสินค้าการเกษตรที่ผิดกฎหมาย ซึ่งขณะนี้ได้ประสบปัญหาที่กระบวนการในการลักลอบนําเข้าสินค้าผิดกฎหมาย ทั้งเนื้อวัว เนื้อกระบือและเนื้อหมู เนื่องจากดําเนินการอย่างจริงจังในการแก้ไขปัญหาของรัฐบาล โดยนายกรัฐมนตรีได้มอบนโยบายเรื่องนี้ให้กับกระทรวงเกษตรและสหกรณ์ ซึ่งทางกระทรวงเกษตรและสหกรณ์ได้ดําเนินการเป็นขั้นตอนมาโดยตลอด ไม่ว่าจะเป็นเรื่องการทําลายตู้คอนเทนเนอร์ที่ตกค้างที่ท่าเรือแหลมฉบัง ซึ่งอยู่ในขั้นตอนของการทําลายให้สิ้นซาก ซึ่งจากรายงานพบว่ามีตู้คอนเทนเนอร์ที่ตกค้างอยู่ที่แหลมฉบังอีกประมาณ 60 ตู้ และกําลังเป็นคดีความอยู่เนื่องจากการส่งมอบยังไม่เสร็จสมบูรณ์ จึงต้องทําการสืบสวนสอบสวน โดยวันนี้ถึงกําหนดเวลาที่จะต้องเปิดตู้คอนเทนเนอร์เหล่านั้น เนื่องจากเกินระยะที่กําหนด พร้อมทั้งมีผู้ร้องเรียนว่ากรมปศุสัตว์ไม่ปฏิบัติหน้าที่ตามมาตรา 157 ฐานละเว้นการปฏิบัติหน้าที่ ทางอธิบดีกรมปศุสัตว์และเจ้าหน้าที่กรมปศุสัตว์ได้ดําเนินการที่จะเปิดตู้คอนเนอร์เพื่อให้เห็นถึงความผิดปกติ ความไม่โปร่งใส และความไม่ถูกต้องของกระบวนการดังกล่าวนี้ การทํางานของกระทรวงเกษตรและสหกรณ์และกรมปศุสัตว์ไม่ได้ดําเนินการโดยพลการ ได้มีการประสานงานกับหน่วยงานที่เกี่ยวข้อง และขอความร่วมจากฝ่ายความมั่นคง กรมศุลกากร และกรมสอบสวนคดีพิเศษ แต่ได้รับการปฏิเสธจากหน่วยงานที่เกี่ยวข้องในการเข้าร่วมในการที่จะเปิดเผยของกลางที่ถูกจับ
โฆษกประจําสํานักนายกรัฐมนตรี กล่าวเพิ่มเติมว่า การลักลอบนําเข้าเนื้อเถื่อนมีผลกระทบต่อประเทศไทย 3 ด้าน 1. การลักลอบนําเข้าเนื้อเถื่อนนั้น สร้างผลกระทบอย่างหนักต่อกลไกตลาด การลับลอบนําเข้าเนื้อเถื่อนทําให้ราคาปศุสัตว์ ราคาวัวเนื้อ เนื้อกระบือ เนื้อหมู ตกต่ําลงมากขึ้น ขณะนี้ขาดทุนอย่างหนัก ถ้าขาดทุนไปเรื่อย ๆ การเลี้ยงหมู เลี้ยงวัวในประเทศไทยก็ต้องสูญเสียอาชีพเหล่านี้ไป 2. การลักลอบนําเข้าเนื้อเถื่อนมีโอกาสสูงที่จะนําโรคระบาดมาแพร่ระบาดในปศุสัตว์ของเมืองไทยซึ่งก่อนหน้านี้ 2 - 3 ปี มีการลักลอบนําเข้าเนื้อเถื่อนจนทําให้โรคอุบัติใหม่ พร้อมทั้งได้สร้างความเสียหายอย่างมากกับปศุสัตว์ของไทยอย่างมาก 3. ด้านความเสียหายที่เกิดผลกระทบต่อผู้บริโภค เนื้อเถื่อนที่เข้ามาไม่ได้ผ่านกระบวนการตรวจสอบสุขอนามัยใด ๆ สร้างความเสี่ยงด้านสุขอนามัยให้กับผู้บริโภค ดังนั้น จึงเป็นเหตุที่ทางรัฐบาลให้ความสําคัญเป็นอย่างยิ่ง ซึ่งรัฐบาลตระหนักว่ากระทรวงเกษตรและสหกรณ์ปฏิบัติหน้าที่อย่างเต็มที่ ผู้บริหารในแต่ละระดับ รัฐมนตรีว่าการฯ รัฐมนตรีช่วยฯ และกรมปศุสัตว์ ได้ตอบสนองต่อนโยบายของรัฐบาลในการปราบปรามเนื้อเถื่อนอย่างเต็มที่ แต่เมื่อดําเนินการไปได้ระยะหนึ่งพบว่าขบวนการที่ทําอยู่เป็นขบวนการที่อิทธิพลและมีเครือข่ายที่ใหญ่ การปราบปรามถึงแม้กระทรวงเกษตรและสหกรณ์ได้ทําอย่างเต็มที่ แต่ก็ยังมีขีดจํากัด จําเป็นต้องได้รับความร่วมมือจากทุกหน่วยงานหน่วยงานที่เกี่ยวข้อง
“รัฐบาลตระหนักถึงผลกระทบของการลักลอบนําเข้าเนื้อเถื่อน ขอให้หน่วยงานที่เกี่ยวข้องยึดถือว่าเรื่องนี้เป็นนโยบายสําคัญและให้การสนับสนุนการปฏิบัติหน้าที่ของกระทรวงเกษตรและสหกรณ์ กรมปศุสัตว์ อย่างดีที่สุดเพื่อให้เป้าหมายในการทําสงครามปราบปรามเนื้อเถื่อนที่เป็นภัยต่อความมั่นคง เศรษฐกิจ และสุขอนามัย สําเร็จลุล่วงตามเป้าหมายที่รัฐบาลได้วางไว้ทุกประการ” โฆษกประจําสํานักนายกรัฐมนตรี ย้ํา